**C.C.R.P/ 31.03.2025**

**COMUNICAT DE PRESĂ**

**Noul sistem online REGES ONLINE**

Inspectoratul Teritorial de Muncă Dolj informează angajații și angajatorii de pe raza județului Dolj că, în ședința de Guvern a fost aprobat, la propunerea Ministerului Muncii, Familiei, Tineretului și Solidarității Sociale, noul sistem online REGES ONLINE pentru evidența salariaților. Acesta simplifică procedura de acces a angajatorilor și salariaților în sistem, reduce birocrația, eficientizează resursele și permite actualizarea mai rapidă a datelor aferente raportului de muncă.

Noul sistem permite salariaților să verifice dacă toate condițiile negociate cu angajatorul, cum ar fi salariul sau programul, se regăsesc în contractual individual de muncă. De asemenea, angajații pot opta să primească notificări online atunci când angajatorul transmite noi înregistrări în sistem cu privire la raportul de muncă.

REGES ONLINE aduce beneficii majore pentru angajatori, angajați și autorități:

* Digitalizare completă, gestionarea datelor angajaților direct printr-un portal web securizat;
* Acces online în timp real pentru angajatori, salariați și autorități;
* Interoperabilitate cu alte baze de date naționale;
* Obligația angajatorilor de a înregistra toate elementele contractelor individuale de muncă în timp real;
* Acces direct pentru salariați la datele proprii, inclusiv posibilitatea de verificarea în timp real a înregistrării corecte a elementelor contractului individual de muncă, cum ar fi durata timpului de muncă și salariul, precum și descărcarea unui extras pentru dovedirea vechimii în muncă;
* Notificarea în aplicație sau prin email a salariaților la orice înregistrare pe care o transmite angajatorul cu privire la raportul de muncă;
* Securitatea cibernetică sporită și protecția avansată a datelor;

Angajatorii vor avea la dispoziție 6 luni pentru a face tranziția de la REVISAL la REGES ONLINE, procedură de acces în vederea completării, transmiterii și interogării datelor în/ din registru urmând să fie stabilită prin Ordin al Ministrului Muncii, Familiei, Tineretului și Solidarității Sociale, în termen de 30 de zile de la intrarea în vigoare a hotărârii de guvern, iar HG nr. 905/2017 privind Registrul General de Evidență a Salariaților să fie abrogată după expirarea perioadei de tranziție.

MOHORA CĂTĂLIN TIBERIUS

Inspector Șef ITM Dolj